„ Við náum mjög vel saman og stefnum að sama markinu “ Leiðir Daða Freys Guðjónssonar í Borgarfirði og Mörtu Carrasco í Mosfellsbæ lágu saman fyrir um ári síðan . Þá hófu þau að æfa og keppa saman í dansi , bæði Standard og Latin dönsum og hafa síðan þá náð frábærum árangri . Þau höfnuðu til að mynda í öðru sæti á Íslandsmótinu í tíu dönsum sem fram fór fyrr í mánuðinum . Sömu helgi kepptu þau í DSÍ Open Standard og DSÍ Open Latin þar sem þau gerðu sér lítið fyrir og sigruðu í Standard og hrepptu annað sætið í Latin . Blaðamaður Skessuhorns ræddi nýverið við dansparið Daða og Mörtu . „ Við byrjuðum að dansa saman fyrir ári síðan , náum mjög vel saman og stefnum að sama markinu í dansinum , “ segja þau . „ Það gengur ekki að annað dansi af hálfum hug , maður verður að stefna að sama marki og dansfélaginn , “ segir Daði og Marta tekur í sama streng . „ Það gengur ekki að annar dragi hinn niður , “ segir hún . Rætt er við þessa fimu dansara í Skessuhorni sem kom út í dag .